CELEX: 62016TN0649
Language: et
Date: 2016-09-12 00:00:00
Title: Kohtuasi T-649/16: 12. septembril 2016 esitatud hagi – Bernaldo de Quirós versus komisjon

31.10.2016   
            
            
               ET
            
            
               Euroopa Liidu Teataja
            
            
               C 402/57
            
         12. septembril 2016 esitatud hagi – Bernaldo de Quirós versus komisjon
   (Kohtuasi T-649/16)
   (2016/C 402/67)
   Kohtumenetluse keel: prantsuse
   
      Pooled
   
   
      Hageja: Belén Bernaldo de Quirós (Brüssel, Belgia) (esindajad: advokaadid T. Bontinck ja A. Guillerme)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada ametisse nimetava ametniku, Euroopa Komisjoni hariduse ja kultuuri peadirektoraadi peadirektori 30. novembri 2015. aasta otsus, millega B. Bernaldo de Quirós viidi üle „Praktikabüroo“ üksuse EAC.C.4 juhataja ametikohalt hariduse kaasajastamise nõuniku DG EAC.B ametikohale;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et on tehtud ilmne hindamisviga ja võimu on kuritarvitatud.
               
                           —
                        
                        
                           Hageja leiab, et vaidlustatud otsuses on tehtud ilmne hindamisviga seoses teenistuse huvide ja töökoha võrdväärsusega. Ta soovib väita, et tema üleviimine hariduse kaasajastamise nõuniku ametikohale ei ole põhjendatud teenistuse huvidega, vaid pigem tema ülemuste sooviga isoleerida teda ametialaselt ja määrata talle ennetav distsiplinaarkaristus. Otsuses on niisiis võimu kuritarvitatud, kuna selline üleviimine on pealegi vastuolus teenistuse huvidega, võttes arvesse hageja pädevust ja vajadust täita üksuse juhataja vabad ametikohad hariduse ja kultuuri peadirektoraadis.
                        
                     
                           —
                        
                        
                           Ta leiab ühtlasi, et üleviimisega eirati töökoha võrdväärsuse põhimõtet. Nimelt on hagejale määratud uued ülesanded oma laadi, tähtsuse ja ulatuse poolest allpool seda, mis on usaldatud AD13 palgaastmel olevale nõunikule. Lisaks ei vasta ametikoht teenistuse tegelikele huvidele, nagu on nõutud otsuse K(2008)5029/2 artiklis 2.
                        
                     
         
               2.
            
            
               Teine väide, et on rikutud õigust olla ära kuulatud ning administratsiooni hoolitsemiskohustust.
               
                           —
                        
                        
                           Hageja leiab, et üleviimise otsust ei võetud vastu tingimustel, mis tagab tema õiguse olla ära kuulatud, kuna ta ei saanud tegelikult teatavaks teha oma arvamust üleviimise projekti kohta. Peale selle on rikutud administratsiooni hoolitsemiskohustust, kuna ametisse nimetav ametnik ei võtnud arvesse ei hageja huve ega üritanud ka objektiivselt saavutada tasakaalu teenistuse huvide ja hageja huvide vahel, eelkõige nähes ette tema üleviimist üksuse juhataja vabale ametikohale.
                        
                     
         
               3.
            
            
               Kolmas väide, et on rikutud Euroopa Komisjoni 9. augusti 2008. aasta otsust K(2008) 5029/2 nõuniku ülesannete kohta.
               
                           —
                        
                        
                           Hageja märgib, et on rikutud otsust K(2008) 5029/2 selle 7. juuli 2016. aasta konsolideeritud redaktsioonis, kuna hariduse ja kultuuri peadirektoraat ületas määratud nõunike kvooti ja ei tõendanud, et hariduse kaasajastamise nõuniku ametikoht, millele hageja üle viidi, oli tegelikult seaduslik.